Marçós

Marçós (Marsous  en francés) qu'ei ua anciana comuna gascona de Bigòrra, en Lavedan e ena Vath d'Asun, situada dens eth departament deths Hauts Pirenèus e era region d', ancianament de Mieidia-Pirenèus. Despuish eth 1èr de gèr de 1973, qu'ei fusionada dab Arrens dens era comuna d'Arrens e Marçós.

Geografia
Eth vilatge de Marçós qu'ei a mensh de 2 km d'Arrens (e a 1300 m d'Aucun).

Toponimia
Era prononciacion qu'ei [mar'sus]. Eras fòrmas ancianas que son Marcaos, en 1036 e en 1114, Fortels de Marsaos, cap a 1069, Marchaos, en 1131-1134, Marsos cap a 1200-1230 e en 1256, Marsaos  en 1285, Marssos, Marsos, en 1313, de Marssonis, en 1342, Marsons en 1429, Marsous, en 1614, Marsous (mapa de Cassini, ara fin deth sègle XVIII) Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 http://www.archivesenligne65.fr/article.php?laref=888&titre=arrens-marsous.

Miquèu Grosclaude qu'ei eth prumèr toponimista qui s'ocupa de Marçós. Qu'explica eth nom per un nom latin d'òmi, Marcianus dab eth sufixe -òs (meilèu que Marcius o Marcio, pr'amor d'eras fòrmas ancianas qui hèn pensar a ua segonda sillaba anciana en -a- e a ua tombada de -n- intervocalica). Mès, s'eth sufixe d'origina ei -òs, çò qui sembla normau, era prononciacion [-us] que demanda explicas. Miquèu Grosclaude que supausa shens certitud era vocala que's barrèt devath era influéncia de -n- .

Istòria
 Marçós que fusionè dab Arrens per fusion simpla eth 1èr de gèr de 1973 https://www.insee.fr/fr/metadonnees/cog/commune/COM65302-marsous. Era comuna que vienó Arrens e Marçós (Arrens-Marsous en francés).

Demografia

Lòcs e monuments

Personalitats ligadas dab era comuna
Véder tanben
 Comunas deths Hauts Pirenèus

Ligams extèrnes

Nòtas

Categoria:Comuna de Lavedan
Categoria:Comuna de Bigòrra
Categoria:Comuna deths Hauts Pirenèus
Categoria:Comuna de Gasconha